La Mini Escola d’Estiu de Burjassot, del 2 al 6 de setembre, encara té places lliures
2025-07-24

En la primera setmana de setembre, molts pares tornen als seus llocs de treball, però els més menuts de la casa encara tenen uns quants dies de vacances. Per això, la Casa de Cultura de Burjassot ofereix, un any més, la possibilitat que els xiquets i xiquetes de 4 a 12 anys puguen passar aqueixa setmana, del 2 al 6 de setembre, gaudint d’animacions, tallers i activitats.

L’horari de la Mini Escola d’Estiu és de 9 hores a 13 hores i també disposa de servei de menjador. Una bona forma, sens dubte, que els pares puguen tornar a la rutina amb total tranquil·litat i que els xiquets acaben l’estiu de la millor manera.

La matrícula haurà de realitzar-se online, a través de la Seu Electrònica o de manera presencial, si encara queden places, el mateix 2 de setembre abans de començar la Mini Escola d’Estiu.